《浦口临江楼用壁间韵》
清代·觉罗桂芳

独上高楼眼界空，茫茫百感忽无穷。祥金或恐遗沙外，阳鱎何由入钓中。

幸已此心盟水白，却愁老眼障纱红。醉翁门下重传附，可许根因证始终。

作者简介：觉罗桂芳，字子佩，号香东，满洲旗人。嘉庆己未进士，改庶吉士，授检讨，官至吏部侍郎、漕运总督，赠尚书衔。谥文敏。有《敬仪堂经进诗稿》、《诗存》。